钦定古今图书集成/明伦汇编/氏族典/第256卷 > 王接
## 钦定古今图书集成/明伦汇编/氏族典/第256卷 > 王接

按《晋书王接传》，“接字祖游，河东猗氏人，汉京兆尹尊
十世孙也。幼丧父，哀毁过礼。及母终，柴毁骨立，居墓
次积年，备览众书，多出异义。为郡主簿，迎太守温宇，
宇奇之，转功曹史。州辟部，平阳从事羊亮荐之于王
堪，出补都官从事。永宁初，举秀才，除中郎。王堪请接
补尚书殿中郎，未至而卒，年三十九。接注《公羊春秋》”，
多有新义。又撰《列女后传》七十二人，杂论议诗、赋、碑
颂驳难十馀万言。